plato-philosophy.respublica 9.578
καὶ ψυχὴν ἄρα τυραννικὴν πενιχρὰν καὶ ἄπληστον ἀνάγκη ἀεὶ εἶναι . οὕτως , ἦ δʼ ὅς . τί δέ ; φόβου γέμειν ἆρʼ οὐκ ἀνάγκη τήν τε τοιαύτην πόλιν τόν τε τοιοῦτον ἄνδρα ; πολλή γε . ὀδυρμούς τε καὶ στεναγμοὺς καὶ θρήνους καὶ ἀλγηδόνας οἴει ἔν τινι ἄλλῃ πλείους εὑρήσειν ; οὐδαμῶς . ἐν ἀνδρὶ δὲ ἡγῇ τὰ τοιαῦτα ἐν ἄλλῳ τινὶ πλείω εἶναι ἢ ἐν τῷ μαινομένῳ ὑπὸ ἐπιθυμιῶν τε καὶ ἐρώτων τούτῳ τῷ τυραννικῷ ; πῶς γὰρ ἄν ; ἔφη . εἰς πάντα δὴ οἶμαι ταῦτά τε καὶ ἄλλα τοιαῦτα ἀποβλέψας τήν τε πόλιν τῶν πόλεων ἀθλιωτάτην ἔκρινας — οὐκοῦν ὀρθῶς ; ἔφη . καὶ μάλα , ἦν δʼ ἐγώ . ἀλλὰ περὶ τοῦ ἀνδρὸς αὖ τοῦ τυραννικοῦ τί λέγεις εἰς ταὐτὰ ταῦτα ἀποβλέπων ; μακρῷ , ἔφη , ἀθλιώτατον εἶναι τῶν ἄλλων ἁπάντων . τοῦτο , ἦν δʼ ἐγώ , οὐκέτʼ ὀρθῶς λέγεις . πῶς ; ἦ δʼ ὅς . οὔπω , ἔφην , οἶμαι , οὗτός ἐστιν ὁ τοιοῦτος μάλιστα . ἀλλὰ τίς μήν ; ὅδε ἴσως σοι ἔτι δόξει εἶναι τούτου ἀθλιώτερος . ποῖος ; ὃς ἄν , ἦν δʼ ἐγώ , τυραννικὸς ὢν μὴ ἰδιώτην βίον καταβιῷ , ἀλλὰ δυστυχὴς ᾖ καὶ αὐτῷ ὑπό τινος συμφορᾶς ἐκπορισθῇ ὥστε τυράννῳ γενέσθαι . τεκμαίρομαί σε , ἔφη , ἐκ τῶν προειρημένων ἀληθῆ λέγειν . ναί , ἦν δʼ ἐγώ , ἀλλʼ οὐκ οἴεσθαι χρὴ τὰ τοιαῦτα , ἀλλʼ εὖ μάλα τῷ τοιούτῳ λόγῳ σκοπεῖν · περὶ γάρ τοι τοῦ μεγίστου ἡ σκέψις , ἀγαθοῦ τε βίου καὶ κακοῦ . ὀρθότατα , ἦ δʼ ὅς . σκόπει δὴ εἰ ἄρα τι λέγω . δοκεῖ γάρ μοι δεῖν ἐννοῆσαι ἐκ τῶνδε περὶ αὐτοῦ σκοποῦντας . ἐκ τίνων ; ἐξ ἑνὸς ἑκάστου τῶν ἰδιωτῶν , ὅσοι πλούσιοι ἐν πόλεσιν ἀνδράποδα πολλὰ κέκτηνται . οὗτοι γὰρ τοῦτό γε προσόμοιον ἔχουσιν τοῖς τυράννοις , τὸ πολλῶν ἄρχειν · διαφέρει δὲ τὸ ἐκείνου πλῆθος . διαφέρει γάρ . οἶσθʼ οὖν ὅτι οὗτοι ἀδεῶς ἔχουσιν καὶ οὐ φοβοῦνται τοὺς οἰκέτας ; τί γὰρ ἂν φοβοῖντο ; οὐδέν , εἶπον · ἀλλὰ τὸ αἴτιον ἐννοεῖς ; ναί , ὅτι γε πᾶσα ἡ πόλις ἑνὶ ἑκάστῳ βοηθεῖ τῶν ἰδιωτῶν . καλῶς , ἦν δʼ ἐγώ , λέγεις . τί δέ ; εἴ τις θεῶν ἄνδρα ἕνα , ὅτῳ ἔστιν ἀνδράποδα πεντήκοντα ἢ καὶ πλείω , ἄρας ἐκ τῆς πόλεως αὐτόν τε καὶ γυναῖκα καὶ παῖδας θείη εἰς ἐρημίαν μετὰ τῆς ἄλλης οὐσίας τε καὶ τῶν οἰκετῶν , ὅπου αὐτῷ μηδεὶς τῶν ἐλευθέρων μέλλοι βοηθήσειν , ἐν ποίῳ ἄν τινι καὶ ὁπόσῳ φόβῳ οἴει γενέσθαι αὐτὸν περί τε αὑτοῦ καὶ παίδων καὶ γυναικός , μὴ ἀπόλοιντο ὑπὸ τῶν οἰκετῶν ; ἐν παντί , ἦ δʼ ὅς , ἔγωγε .
Lemmas: καί ψυχή ἄρα τυραννικός πενιχρός καί ἄπληστος ἀνάγκη ἀεί εἰμί . οὕτως , ἠμί δέ ὅς . τίς δέ ; φόβος γέμω ἆρα οὐ ἀνάγκη ὁ τε τοιοῦτος πόλις ὁ τε τοιοῦτος ἀνήρ ; πολύς γε . ὀδυρμός τε καί στεναγμός καί θρῆνος καί ἀλγηδών οἴομαι ἐν τις ἄλλος πολύς εὑρίσκω ; οὐδαμῶς . ἐν ἀνήρ δέ ἡγέομαι ὁ τοιοῦτος ἐν ἄλλος τις πολύς εἰμί ἤ ἐν ὁ μαίνομαι ὑπό ἐπιθυμία τε καί ἔρως οὗτος ὁ τυραννικός ; πῶς γάρ ἄν ; φημί . εἰς πᾶς δή οἴομαι οὗτος τε καί ἄλλος τοιοῦτος ἀποβλέπω ὁ τε πόλις ὁ πόλις ἄθλιος κρίνω — οὐκοῦν ὀρθός ; φημί . καί μάλα , εἰμί δέ ἐγώ . ἀλλά περί ὁ ἀνήρ αὖ ὁ τυραννικός τίς λέγω εἰς αὐτός οὗτος ἀποβλέπω ; μακρός , φημί , ἄθλιος εἰμί ὁ ἄλλος ἅπας . οὗτος , εἰμί δέ ἐγώ , οὐκέτι ὀρθός λέγω . πῶς ; ἠμί δέ ὅς . οὔπω , φημί , οἴομαι , οὗτος εἰμί ὁ τοιοῦτος μάλα . ἀλλά τίς μήν ; ὅδε ἴσως σύ ἔτι δοκέω εἰμί οὗτος ἄθλιος . ποῖος ; ὅς ἄν , εἰμί δέ ἐγώ , τυραννικός εἰμί μή ἰδιώτης βίος καταβιόω , ἀλλά δυστυχής εἰμί καί αὐτός ὑπό τις συμφορά ἐκπορίζω ὥστε τύραννος γίγνομαι . τεκμαίρομαι σύ , φημί , ἐκ ὁ προλέγω ἀληθής λέγω . ναί , εἰμί δέ ἐγώ , ἀλλά οὐ οἴομαι χρή ὁ τοιοῦτος , ἀλλά εὖ μάλα ὁ τοιοῦτος λόγος σκοπέω · περί γάρ τοι ὁ μέγας ὁ σκέψις , ἀγαθός τε βίος καί κακός . ὀρθός , ἠμί δέ ὅς . σκοπέω δή εἰ ἄρα τις λέγω . δοκέω γάρ ἐγώ δέω ἐννοέω ἐκ ὅδε περί αὐτός σκοπέω . ἐκ τίς ; ἐκ εἷς ἕκαστος ὁ ἰδιώτης , ὅσος πλούσιος ἐν πόλις ἀνδράποδον πολύς κτάομαι . οὗτος γάρ οὗτος γε προσόμοιος ἔχω ὁ τύραννος , ὁ πολύς ἄρχω · διαφέρω δέ ὁ ἐκεῖνος πλῆθος . διαφέρω γάρ . οἶδα οὖν ὅτι οὗτος ἀδεής ἔχω καί οὐ φοβέω ὁ οἰκέτης ; τίς γάρ ἄν φοβέω ; οὐδείς , λέγω · ἀλλά ὁ αἴτιος ἐννοέω ; ναί , ὅτι γε πᾶς ὁ πόλις εἷς ἕκαστος βοηθέω ὁ ἰδιώτης . καλός , εἰμί δέ ἐγώ , λέγω . τίς δέ ; εἰ τις θεός ἀνήρ εἷς , ὅστις εἰμί ἀνδράποδον πεντήκοντα ἤ καί πολύς , ἀείρω ἐκ ὁ πόλις αὐτός τε καί γυνή καί παῖς τίθημι εἰς ἐρημία μετά ὁ ἄλλος οὐσία τε καί ὁ οἰκέτης , ὅπου αὐτός μηδείς ὁ ἐλεύθερος μέλλω βοηθέω , ἐν ποῖος ἄν τις καί ὁπόσος φόβος οἴομαι γίγνομαι αὐτός περί τε ἑαυτοῦ καί παῖς καί γυνή , μή ἀπόλλυμι ὑπό ὁ οἰκέτης ; ἐν πᾶς , ἠμί δέ ὅς , ἐγώ .